Antonio Luna Rodríguez Antonio Manuel Luna Rodríguez (Son Servera, 17 ta' Marzu 1991) huwa futboler professjonali Spanjol li jilgħab bħala difensur xellugi mal-klabb Ingliż ta' Aston Villa. Imwieled f'Son Severa, fil-Gżejjer Baleariċi, Luna beda l-karriera professjonali tiegħu mat-tim tar-riservi ta' Sevilla fis-Segunda División B. Hu ddebutta mat-tim tal-kbar fil-15 ta' Mejju fil-logħba mirbuħa bl-iskor ta' 3–2 kontra Almería, biex b'din ir-rebħa kisbu l-aħħar post allokat għall-UEFA Champions League. Erbat ijiem wara lagħab il-finali tal-Copa del Re, fir-rebħa ta' 2–0 kontra Atlético Madrid. Fid-19 ta' Jannar 2011, Luna ġie misluf lil Almería sa tmiem l-istaġun fejn minkejja li okkupa post regulari fit-tim, ma setax jipprevjeni r-relegazzjoni tat-tim mill-ogħla diviżjoni. Mar-ritorn tiegħu ma' Sevilla lagħab 14-il logħba tal-kampjonat fl-2011–12, u skorja l-ewwel gowl tiegħu fit-telfa ta' 2–1 kontra Málaga. It-tieni nofs tal-istaġun qattgħu b'self lil Mallorca fejn għal darb'oħra kellu jsofri relegazzjoni oħra. Fl-20 ta' Ġunju 2013, Aston Villa ħabbru l-akkwist ta' Luna b'kuntratt ta' tliet snin. Luna għamel id-debutt għal Aston Villa fis-17 ta' Awwissu u skorja kontra Arsenal fir-rebħa ta' 3–1. Sevilla